stanford-oval/wikipedia huggingface dataset:
הדומה הממלכתית של הפדרציה הרוסית
מבנה > ועדות הדומה

ועדות הדומה הן הזרועות הביצועיות ומורכבות בהתאם ליחסי הכוחות המפלגתיים של הרכב הדומה. מטרת הוועדות היא הפחתה ממעמסת הדיונים במליאה הראשית ומתן אפשרות לפיקוח ומעקב הדוקים יותר על שטחי פעולה ממוקדים.
ועדת ההגנה (האתר הרשמי)
הוועדה לביטחון ומלחמה בשחיתות (האתר הרשמי)
הוועדה לעניינים בינלאומיים (האתר הרשמי)
ועדת התקציב והמס (האתר הרשמי)
הוועדה לענייני משפחה, נשים וילדים (האתר הרשמי)
הוועדה לענייני רכוש (האתר הרשמי)
הוועדה לחקיקה בתחומי תהליך, פלילים, אזרחות וערעורים (האתר הרשמי)
ועדת הלאומים (האתר הרשמי)
הוועדה לארגונים דתיים וחברתיים (האתר הרשמי)
הוועדה לענייני חבר המדינות (האתר הרשמי)
הוועדה למדיניות הדיור והשיכון (האתר הרשמי)
הוועדה לענייני קרקעות ובינוי (האתר הרשמי)
הוועדה לתקשורת וטכנולוגיית מידע (האתר הרשמי)
הוועדה לחוקה ומדינה (האתר הרשמי)
ועדת התרבות (האתר הרשמי)
הוועדה למדע וטכנולוגיה (האתר הרשמי)
הוועדה לעניינים חקלאיים (האתר הרשמי)
הוועדה לענייני חינוך (האתר הרשמי)
ועדת הבריאות (האתר הרשמי)
הוועדה למשאבי טבע ואיכות הסביבה (האתר הרשמי)
ועדת התעשייה (האתר הרשמי)
ועדת התחבורה (האתר הרשמי)
הוועדה לענייני ותיקי מלחמות, מדיניות העבודה והרווחה (האתר הרשמי)
הוועדה לענייני השלטון המקומי והמבנה הפדרלי (האתר הרשמי)
ועדת הפיננסים (האתר הרשמי)
הוועדה למדיניות כלכלית, פיתוח השקעות ועסקים (האתר הרשמי)
הוועדה לתרבות, ספורט ונוער (האתר הרשמי)
הוועדה לענייני המזרח הרחוק הרוסי וצפון רוסיה ומדיניות אזורית (האתר הרשמי)
ועדת האנרגיה (האתר הרשמי)
הוועדה להסדרת סדר יומה של הדומה (האתר הרשמי)
ועדת האתיקה של חברי הפרלמנט
הוועדה לביקורת הכנסות ורכוש של חברי הפרלמנט
הוועדה לפיתוח התעשיות הביטחוניות
הוועדה לבחינת הכנסות התקציב הפדרלי לצורכי הגנה, ביטחון לאומי ופעילויות אכיפת חוק
הוועדה לבחינת בניית מבנים לצרכים פרלמנטריים
ועדת התסקיר
סיעות הדומה > הרכב הדומה השמינית של הפדרציה הרוסית

| סיעות הדומה השמינית |
| --- | --- | --- |
| מפלגות מיוצגות בדומה הממלכתית | רוסיה המאוחדת • רוסיה הוגנת – למען האמת • המפלגה הליברל-דמוקרטית • האנשים החדשים • המפלגה הקומוניסטית • המצע האזרחי • המולדת • מפלגת הצמיחה |  |
| מפלגות מיוצגות בסובייקטים הפדרליים בלבד | מפלגת יאבלוקו • המפלגה הרוסית לגמלאים וצדק חברתי • הירוקים • הפטריוטים של רוסיה • המפלגה הרוסית לחירות ולצדק • הקומוניסטים של רוסיה |  |
סיעות הדומה > מפלגות במושבים קודמים

| סיעה | מושב הדומה | פעילות כיום |
| --- | --- | --- |
| מפלגת המולדת | 4 | שינתה שמה (לרוסיה הוגנת), מוזגה עם מפלגות אחרות |
| המפלגה העממית | 2, 3 | פיזור ומיזוג אל תוך רוסיה הוגנת |
| אחדות | 3 | ארגון מחדש והקמת רוסיה המאוחדת |
| מולדת – רוסיה כולה | 3 | פיזור ומיזוג אל תוך רוסיה המאוחדת |
| מחוזות רוסיה | 1, 2, 3 | פיזור ומיזוג אל תוך רוסיה המאוחדת |
| המפלגה האגררית | 1 | פיזור ומיזוג אל תוך רוסיה המאוחדת, חלק מחברי המפלגה הצטרפו למפלגה הקומוניסטית |
| יאבלוקו | 1, 2, 3 | פועלת בפרלמנטים של המחוזות והערים |
| ברית כוחות הימין | 3 | פיזור ואיחוד עם המעשה הנכון |
| המפלגה הדמוקרטית של רוסיה | 1 | פיזור ואיחוד עם המעשה הנכון בשנת 2007. לאחר 1995 היוו חלק ממפלגת מחוזות רוסיה |
| רוסיה ביתנו | 2 | פיזור ופירוק. חברי הפרלמנט הצטרפו לתנועת "אחדות" |
| הבחירה הדמוקרטית של רוסיה | 1 | פיזור ואיחוד עם ברית כוחות הימין |
| המפלגה הרוסית לאחדות והסכמה | 1 | פירוק. חברי הפרלמנט הצטרפו ל"מחוזות רוסיה" |
| הפטריוטים של רוסיה | 4 | פועלת במחוזות ובערים. התאחדה עם מפלגת התחייה של רוסיה, שמוזגה זמנית עם המפלגה הרוסית לשלום ואחדות בשנים 2008—2012 |
נציגי הנשיא

מאז 1996 ממונה נציג נשיאותי לדומה, שהוא נציג נשיא הפדרציה הרוסית בבית הדומה הממלכתית.
אלכסנדר קוטנקוב (1996 - 2004)
אלכסנדר קוסופקין (2004 - 2009)
גארי מינך (החל מ-2009)
יושבי ראש הדומה

| שם | תמונה | מפלגה | תקופת כהונה | מושב הדומה |
| --- | --- | --- | --- | --- |
| איוואן ריבקין |  | המפלגה האגררית | 1993–1996 | I |
| גנאדי סלזניוב |  | המפלגה הקומוניסטית | 1996–2002 | II – III |
| בוריס גריזלוב |  | רוסיה המאוחדת | 2003–2011 | IV – V |
| סרגיי נארישקין |  | רוסיה המאוחדת | 2011–2016 | VI |
| ויאצ'סלב וולודין |  | רוסיה המאוחדת | 2016– | VII – VIII |
ראו גם

המערכת האוטומטית להבטחת פעילות חקיקה (רוסיה)
הערות שוליים

↑  На время ремонта Думы депутатов примет Дом Союзов
↑  Распоряжение Президента Российской Федерации от 03.10.2019 № 336-рп
| כינוסי הדומה הממלכתית |
| --- | --- | --- |
| הדומה הקיסרית | כינוס 1906 • כינוס 1907 • כינוס 1907–1912 • כינוס 1912–1917 | רוסיה |
| הדומה הפדרלית | כינוס 1993–1995 • כינוס 1995–1999 • כינוס 1999–2003 • כינוס 2003–2007 • כינוס 2007–2011 • כינוס 2011–2016 • כינוס 2016–2021 • כינוס 2021–2026 | רוסיה |
| יושבי ראש | סרגיי מורומצב • פיודור גולובין • ניקולאי חומיאקוב • אלכסנדר גוצ'קוב • מיכאיל רודזיאנקו • איוואן ריבקין • גנאדי סלזניוב • בוריס גריזלוב • סרגיי נארישקין • ויאצ'סלב וולודין | רוסיה |
| --- | --- |
בקרת זהויות :  NLI: 987007267331805171  ISNI: 0000 0004 0480 7696  LCCN: n94026476  NKC: kn20010711385  SUDOC: 16889503X  VIAF: 197160172   WorldCat (עם VIAF): 197160172
היסטוריה של בלגיה

ההיסטוריה של בלגיה, בדומה להיסטוריה של מדינות אחרות ביבשת אירופה, מתחילה באופן פורמלי עם התפשטות האימפריה הרומית לרחבי אירופה.
היסטוריה מוקדמת של העיר בלגיה (בצרפת)

באזור המכונה כיום בלגיה חיו, לפני כאלפיים שנה, שבטים קלטיים וגאלים. בשנת 57 לפנה"ס הרחיב יוליוס קיסר את כיבושי האימפריה הרומית והגדיל את שטחה עד לאזור "גאליה-בלגיקה", אזור התואם את בלגיה והולנד של ימינו.
בשנים 355–358 לספירה, כאשר הייתה האימפריה הרומית כבר בתהליכי שקיעה, ניסה הקיסר יוליאנוס לפייס את הפרנקים ולמנוע את מרידתם באימפריה, והעניק להם את השטח "גאליה-בלגיקה". עד שנת 431 ייסדו הפרנקים שושלת עצמאית, שבירתה בעיר טורנה. זמן קצר לאחר מכן, תחת שלטונו של קלוביס הראשון (461 לערך-511), הצליחו המרובינגים לסלק את שרידי הנוכחות הרומית מגאליה. הפרנקים המרובינגים שלטו בחלקים גדולים מבלגיה ומצרפת, בנוסף לדרום מערב גרמניה, של ימינו. קלוביס גם אימץ את הנצרות ובכך זכה לתמיכת הכנסייה בממלכתו.
ימי הביניים

בראשית תקופת ימי הביניים, במאה השביעית, הומרה דתם של תושבי המקום לנצרות. בתקופת האימפריה הפרנקית היא חולקה לסירוגין בין מושלים שונים, ולא הייתה בעלת זהות טריטוריאלית לאומית נפרדת.
במאה ה-12 נוסדו בארצות השפלה ערים סביב הייצור והמסחר של בגדי צמר, שהייתה התעשייה הראשונה באירופה. בערים אלה נכללות לייז', בריסל, גנט ואוטרכט.
במאה ה-14 הגיע תור הזהב של אזורים שונים בבלגיה, תחת שליטתו של הדוכס לבית בורגון הצרפתי. בתקופה זו פרחו הכלכלה, התעשייה והאומנות. הערים הפלמיות איפר, ברוז' וחנט שגשגו בזכות ייצור האריגים והבגדים, ובזכות הסחר בהם. בהמשך הפכה אנטוורפן לעיר נמל חשובה באירופה, שאפשרה העברת סחורות לכל אירופה מהאיים הבריטיים ואליהם.
אחרי תור הזהב, באמצע המאה ה-15, באה השקיעה; ארצות השפלה עברו לידי ספרד ההבסבורגית, ותושביהן פתחו במאבק ארוך נגד שלטונם של הספרדים הקתולים. המלך הספרדי פליפה השני לבית הבסבורג, שהיה קתולי אדוק, שלח את האינקוויזיציה האכזרית לארצות השפלה, במטרה לאכוף את הדת הנוצרית הקתולית. בשנות האינקויזיציה נאסרו או הוצאו להורג אלפי אזרחים.
בשנת 1568 פרצה מלחמת העצמאות, שכונתה 'מרד ארצות השפלה'. מלחמה זו ארכה 80 שנה, ובסופה גירשו הולנד והמחוזות בני בריתה את הספרדים מעל אדמתם, ואילו ארצות השפלה הדרומיות (רובה של בלגיה ולוקסמבורג של היום) נותרו בשליטת ספרד הקתולית.
בעיר וטרלו (Waterloo), השוכנת כעשרים ק"מ דרומית לבירה בריסל, נערך בשנת 1815 קרב ווטרלו, אחד הקרבות המפורסמים בהיסטוריה, בו הובס נפוליאון בידי כוחות-הברית בראשותו של הגנרל ארתור ולסלי, הדוכס הראשון מוולינגטון. תבוסת נפוליאון בקרב ווטרלו הביאה ב-1815 להקמת "הממלכה המאוחדת של ארצות השפלה", בה נכללו הפעם, מלבד הולנד, גם בלגיה ולוקסמבורג.
בניגוד לבני העם ההולנדי, שהיו פרוטסטנטים והתעמתו עם הנוצרים הקתולים שבהולנד, נשארו רוב הבלגים בעלי דת קתולית, מה שהביא לשאיפות לאומיות בדלניות.
אומנות פלמית

האומנות הפלמית היא עשירה במיוחד. תחילתה עם האמן הפלמי יאן ואן אייק, שיש המייחסים לו את תחילת ציורי השמן. אחריו באו האומנים הפלמים פיטר ברויגל האב, פיטר ברויגל הבן ופטר פאול רובנס והאומנית מיכאלינה ווטייה במאות ה-16 וה-17, שהוסיפו גם הם נכסים רבים לאוצרות האומנות הלאומיים. במאה ה-19 התחילו לפעול בבלגיה אומנים מודרניים דוגמת רנה מגריט - שהיה מאבות הסוריאליזם. גם את הקמתה של תנועת האר-נובו, ניתן לייחס לבלגיה. בתחילת המאה ה-20 התפתח הזרם האדריכלי הזה בבריסל כשבין מוביליו היו הנרי ואן דרה ומעצב הפנים ויקטור הורטה.
ראו גם

עליית השפה הצרפתית בבריסל
הפרובינקיה הרומית גאליה בסביבות 120 לספירה
הנרי רייבורן

| --- | --- |

 לידה:  4 במרץ 1756 סטוקברידג', הממלכה המאוחדת 
 פטירה:  8 ביולי 1823 (בגיל 67) אדינבורו, הממלכה המאוחדת של בריטניה הגדולה ואירלנד 
 לאום:  סקוטים 
 מקום לימודים:  בית הספר ג'ורג' הריוט 
 זרם באמנות:  הרומנטיקה 
 יצירות ידועות:  E. Finley, Esquire, The Skating Minister 
 פרסים והוקרה:  עמית החברה המלכותית של אדינבורו  Knight Bachelor 
 בן או בת זוג:  Anne Edgar 
 
סר הנרי רייבורן (באנגלית: Henry Raeburn;‏ 4 במרץ 1756 – 8 ביולי 1823) היה צייר דיוקנאות סקוטי. הוא שימש כצייר דיוקנאות של המלך ג'ורג' הרביעי בסקוטלנד.
הערות שוליים

↑  Waterston, Charles; Macmillan Shearer, A. (July 2006). Former Fellows of the Royal Society of Edinburgh 1783–2002: Biographical Index (PDF). Vol. II. Edinburgh: The Royal Society of Edinburgh
↑  Andrew, William Raeburn. Life of Sir Henry Raeburn, R. A. (London: W. H. Allen & co., 1886)
1 2  David Wilson, '‘Chantrey's solar face': An intriguing mystery about Raeburn's portraits of a great sculptor', The British Art Journal, Vol. XIV, No. 3 [2013/14], pp. 45–57.
↑  The New Annual Register, for year 1822, London, 1823, p. 166.
↑  Muirhead, James Patrick (1859). The Life of James Watt: With selections from his correspondence. London: J. Murray. p. 519.
↑  Coltman, V. (2013). Henry Raeburn's Portraits of Distant Sons in the Global British Empire. Art Bulletin, 95(2), 294–311.
| --- | --- |
בקרת זהויות :  NLI: 987007274570805171  PLWABN: 9810592176505606  AAG: 476  AGSA: 3224  BIBSYS: 90531664  BNE: XX1598705  BnF: cb149723857 (data)  DSI: 4633  GND: 120340399  ISNI: 0000 0000 6634 371X  LCCN: n83013586  NGV: 1187  NKC: xx0190035  NLA: 36306862  NTA: 087629399  RERO: 02-A003723477  RKD: 65411  SNAC: w6z31wk9  SUDOC: 035750294  Trove: 1244574  ULAN: 500032325  VcBA: 495/86528  VIAF: 24874387   WorldCat (עם VIAF): 24874387
החי בדרום אפריקה

קרנף רחב-שפה בפארק הלאומי קרוגר.
זאב טלוא, אחד מהטורפים הנדירים ביותר בעולם.
פינגווין שחור-רגל, הפינגווין היחיד בעולם החי באפריקה.
צב כף מנומר - הקטן שבצבים. מצוי לשיחיות שסביב אזור הכף.
הפאונה של דרום אפריקה היא פאונה בעלת מגוון ביולוגי רב, בה מינים אנדמיים רבים, השוכנת באפריקה הדרומית שבאזור האפרוטרופי (וישנו גם עולם צומח אופייני לה -ממלכת אזור הכף, בה 9,000 מיני צמחים ש-70% מהם אנדמיים). היא מגיעה ברשימת ה"מגה-מגוון ביולוגי העולמי" (אנ') למקום השישי מתוך 17 מדינות במדינה פארקים לאומיים רבים ופעילות שימור רחבה (כשהעתיק מכולם הוא הפארק הלאומי קרוגר), אף שישנם בעלי חיים נדירים רבים המתקרבים לסכנת הכחדה וישנו אף ציד לספורט המותר בכמה פארקים.
סביבות המחיה

בדרום אפריקה מספר אזורי מחיה של מדבר צחיח או צחיח למחצה במדבר נמיב בצפון-מערב, שטחי הקארו במערב ומדבר קלהרי בצפון-מרכז. האקלים במרכז המדינה הוא לח יותר, בעל אופי של ערבות עשב פתוחות, סוואנות, שטחי ולד (אנ') או שיחיות סוקולנטים ובכמה אזורים ישנם יערות (למשל לאורך הכף המערבי ובמורדות הרי דראקנסברג) וישנם גם נהרות (ביניהם נהר אורנג' ולימפופו.) וביצות. למזרח דרום אפריקה נמצאת רמות ממוזגות בעלי בתות, חורשים ים תיכוניים ואזור ה"פינבוס" בו מגוון צמחים נדיר ואנדמי לאורך הכפים הגדולים או סבך אלבני (אנ') סביב החוף הדרומי. חופי דרום אפריקה משיקים הן לאוקיינוס האטלנטי והן לאוקיינוס ההודי ובנקודות המפגש נוצרים שטחים פוריים ביותר בהם מתלכדים זרמים עשירים והפלנקטון משגשג. לאורך החופים ישנם גם יערות קלפ רחבים ובאזורים הצפוניים גם שוניות אלמוגים.
הפאונה

בדרום אפריקה ישנם 297 מיני יונקים, 858 מיני עופות, 447 מיני זוחלים ו-132 מיני חסרי זנב (הנציגים היחידים של דו-חיים במדינה), מתוכם 50% אנדמיים לה. גם עולם החי הימי מגוון וכולל דגים אנדמיים רבים ומספר לווייתנאים המבקרים בה.
מבין היונקים נפוצים מינים ידועים משאר היבשת, ביניהם חמשת הגדולים - פיל אפריקני, קרנף לבן ושחור, תאו אפריקני אריה ונמר אפריקני. מינים אלה נפוצים לאורך המדינה, למעט באזורים היבשים ביותר או סביב החופים והרמות הגבוהות. מהטורפים נפוצים גם כלביים כמו תנים והזאב הטלוא הנדיר, צבועיים כמו צבוע חום וצבוע מנומר, חתולים קטנים כמו הברדלס, חתול בר אפריקני וקרקל ומספר של טורפים קטנים יותר כמו גחניים, נמייתיים, לוטרות, גירית הדבש, שועל אוזנן ועוד. לאורך החופים ישנם מושבות רבייה של טורף הים היחיד באזור - דוב ים איוני. מבין הפרסתנים בולטים הזברות, הן המצויה והן ההרים ומגוון של פריים במגוון גדלים מתאו אפריקני עד לאנטילופה איילית, דוקרנים וצביונים קטנים. ישנם גם מספר חזיריים כמו חזיר יבלות וחזיר הסבך, ג'ירף דרום אפריקני וגם אוכלוסייה של היפופוטמים לאורך הנהרות ולעיתים נדירות גם בחופים. עוד פרסתנים כוללים את השנבוב, כמה שפניים ולווייתנים המחפשים לאורך החופים (למשל אורקה, דולפין דרום-אפריקני, דולפינן אנקולי, דולפין הכף ודולפין מזנק ולווייתני מזיפות כמו לווייתן גדול-סנפיר ולווייתן בריד). יונקים נוספים כוללים פרימטים כמו בבונים וקוף ורווט. ישנם גם כמה מכרסמים נפוצים כמו עכבריים, פדטיים, מכרתניים ודורבן הכף, ארנביים ילדים כמו ארנב הנהרות, פנגולין הכף ועוד.
מבין העופות ישנם מינים רבים החיים לאורך כל המדינה, בעוד אחרים חיים רק ליד מקווי מים (ביניהם נכללים ברווזיים, פלמינגו, שקנאיים, כפניים, אנפתיים, עיטם קולני ועוד רבים) או אף במדבריות (למשל עוזניית הנגב וקטיים). עופות רבים חיים לאורך הערבות כמו דורסי יום שונים ביניהם נשרים ועיטים גדולים כמו עיט לוחם או ינשופיים גדולים כמו אוח הכף, שתאים ושאר אורגיים, פנינייה, פרנקולין, טוקוסים וחובתיים לרבות חובת קארו האנדמית או חוברה אפריקנית הגדולה שבעופות המעופפים במדינה והשנניה בגודלה בעופות המדינה לאחר יען מצוי. מספר עופות אנדמיות לדרום אפריקה ביניהם כמה צופיתיים, קפצני הסלע, ציפורי סוכר, סולת הכף וקורמורן הכף והמין היחיד של פינגווין באפריקה - פינגווין שחור-רגל.
מבין הזוחלים בולטים תנין היאור, פיתוניים גדולים כמו פיתון סלעים אפריקני, נחשים ארסיים כמו ממבה, קוברת הכף, ביטיס ועוד צפעיים ונחש העפאים וכמה לטאות כמו חרדוניים, קורדיליים, זיקיות וכוחיים. ישנם גם צבים רבים כמו צב נמרי, צב משונן שריון, צב כף מנומר - הקטן בצבים, צב קשותי, צב קסדה אפריקני וצבי ים. מבין הדו-חיים מגוון גדול של צפרדעים אנדמיים לדרום אפריקה כמו צפרדע קצרת ראש, צפרדע סוף צבועה ומיני קרפדיים, פיקסיספלידיים, המיסוטיים ורקופוריים.
מבין הדגים ישנם שלל דגים הנוהרים אחרי הפלנקטון השופע (ביניהם להקת ענק של סרדין דרום אמריקני המתרבה לאורך החופים) או חיים בין אצות הקלפ ובחופי צפון המדינה גם בשוניות אלמוגים. דגים אלה כוללים מגוון של כרישים ובטאים ביניהם כריש לווייתני ועמלצים לבנים הצדים גורי דובי ים סביב החופים וטריגונים קצרי-זנב. ישנם גם מקריני סנפיר רבים כמו דקראים שונים, סרדינאים, צלופחאים ועוד וגם לטימריה אפריקנית, דג קדום שהיה מאבות החולייתנים היבשתיים והוא הנציג היחיד במדינה של בעלי סנפירים בשרניים.
הערות שוליים

↑  "Biodiversity of the world by countries". Institutoaqualung.com.br. Archived from the original on 3 June 2010. Retrieved 30 May 2010.
החי בברזיל

יגואר, היונק טורף-העל של ברזיל. היגוארים נפוצים סביב יערות גשם וביצות כמו הפנטנל.
קבוצת ארות ירוקות-כנף ניזונים מחרסית על גדת נהר מדיירה ופורוס.
אנקונדה כהה, הגדול שבנחשים היכול להגיע לאורך 7 מטרים ומשקל 200 ק"ג.
פיראנות אדומות-בטן, דגים טורפים החיים בנהרות ברזיל.
הפאונה של ברזיל כוללת מגוון מינים של בעלי חיים ממוצא נאוטרופי. ברזיל היא המדינה בעלת המגוון הביולוגי הגדול בעולם, בזכות הימצאות 60% מיער האמזונאס השופע בה, בו מעל עשירית ממיני היבשה כיום כשמינים רבים חיים רק באזור הטרופי.
בברזיל הכמות השנייה בגודלה של מינים אנדמיים לאחר אינדונזיה אך היא מכילה הכי הרבה מינים למדינה של צמחים (55,000 מינים), דגי מים מתוקים (3,000 מינים) ויונקים (689 מינים). היא נמצאת במקום השני לכמות הזוחלים (744 מינים) והשלישי בכמות העופות (1,832 מינים).
עם זאת הפאונה האנדמית עלולה להיות בסיכון עקב בירוא יערות מיערות הגשם למטרות הסקה, בניית כבישים וגידול קני סוכר לשימוש בדלק אתנול. חמישית מעצי יער האמזונאס נכרתו כשסיכון גבוה יותר מצוי ביער האטלנטי בו 93% מהעצים נכרתו כשעל כל 202 מינים ביער 171 מצויים בסכנת הכחדה.
ביומות ברזיל

ברזיל כוללת 6 ביומות יבשתיות שונות ועוד ביומה ימית לחופי האוקיינוס האטלנטי (הביומה הימית הברזילאית, המושפעת ממתאר החופים סביבה). כולן מצויות סביב האזור הטרופי או האזור הסובטרופי.
הגדולה שבביומות היא יער האמזונאס, שהוא הגדול ביערות הגשם ובו מגוון ביולוגי גדול ביותר. יערות אלה מהווים כ-60% משטחי הטבע בברזיל, אף שכיום הם מצויים בסכנה.
הסראדו הממוקם ברמות של מרכז ברזיל מכסה 21% מהשטח וכולל מגוון שטחים של סוואנה טרופית ובה מישורים של ערבות עשב עד לשטחים מיוערים דלילים יחסית ליערות גשם.
היער האטלנטי בעבר היה רחב יותר אך לאחר כריתת עצים מסיבית נשארו בו רק 8% מהשטח המקורי. אזור זה כולל יערות גשם פתוחים יחסית וכן ביצות ויער מנגרובים. יער זה גובל בחופי האוקיינוס האטלנטי ובו סביבה ייחודית של צמחייה וחיות.
הקאטינגה (Caatinga) היא שטח יבש בצפון-מזרח ברזיל הכולל 12% משטחה. זהו שטח של עצים מותאמי יובש כמו מיני סוקולנטים, צבריים, טבוריתיים ודקליים מותאמי יובש כמו Attalea, Copernicia ו-Acrocomia.
הפמפס של דרום ברזיל מכיל ערבות עשבוניות טרופיות במישורים פתוחים או רמות, לעיתים מנומרות במספר יערות כמו של עצי אראוקריה וסוואנות.
הפנטנל בדרום ברזיל הוא אזור סחף של נהר פרגוואי המוצף והופך לאזור הביצות והערבות המוצפות הגדול בעולם, בו מגוון גדול של צמחים וחיות. סביב ביצות אלה ישנם משטחים חוליים וסוואנות טרופיות. לאחר ההצפה העונתית האזור מתחיל להתייבש.
פאונה

היונקים הבולטים בברזיל (המכילה יותר יונקים מכל מדינה) כוללים את היגואר, טורף-על בעל נשיכה מרסקת עצמות, פומה ועוד חתולים קטנים כמו היגוארונדי והאוצלוט, לוטרה ענקית, טאירה וטורפים קטנים יותר כמו שועלים כמו שועל הסרטנים ושועל קטן-אוזן, זאב היער, זאב הרעמה המשוטט בערבות הפמפס ומספר ראקוניים כמו חוטמן. ישנם מעט יחסית פרסתנים הכוללים את הטפיר הברזילאי, הגדול שביונקי היבשת, פקאריים, אייל הביצות ואייל הפמפס. בברזיל ישנם גם אופוסומיים שונים ומספר גדול של דלשינאים כמו עצלנים, ארמדילאים ודוב נמלים גדול. ישנם גם קופים רחבי אף המשוטטים בצמרות, ביניהם הקפוצ'ין, קוף סנאי, סאקי, טיטי, מורוקי, צמרן וקוף עכביש. ישנה גם פאונה של מכרסמים גדולים כמו הקפיברה (הגדול שבמכרסמים), פאקה וסמרניים והמין קביה ברזילאית ממנו בוית השרקן. ישנם עטלפים אוכלי חרקים גדולים כמו עטלף הבולדוג או ערפד חקיין הניזונים מציד של חולייתנים קטנים ועטלף הערפד הטפיל. בנהרות מצויים גם דולפיני נהרות כמו האיניים, דולפין הנהרות ותחש נהרות קריבי.
מבין הזוחלים ישנה פאונה ייחודית (השנייה בעולם) של לטאות ונחשים כמו צפעוני גומה וחנקיים וכן קיימנים שהגדול שבהם הוא קיימן שחור, טורף-על באמזונאס לצד האנקונדה הכהה - הגדול שבנחשים היכול לבלוע חזיר שלם. ישנם גם כמה צבים כמו צב אראו הכבד והמטאמטה או צב אדום רגליים. סביב האיים ישנם כמה נחשים אנדמיים כמו גומצן אינסולאריס, המצוי בסכנת הכחדה. מבין הדו-חיים הכוללים מעל 500 מינים, מגוון רב של צפרדעים כמו אילניתיים, קרפדות כמו קרפדת המפל והדנדרובטיים הרעילים.
העופות בברזיל מגוונות וכוללים מספר מינים גדול, שלישי בגודלו בעולם לאחר קולומביה ופרו. הגדול שבעופות הוא ננדו מצוי - הגדול בעופות אמריקה ולצידו חסידת יאבירו ומיני קונדוריים וכן עיט הרפיה הכבד. לאורך היערות והביצות שלל עופות טרופיים כמו הוקיים, חצוצרניים, פלמינגויים, קוליבריים, טנגריים, טרוגוניים, טוקניים, מינים רבים של תוכים כמו ארה או קוניור, סופית שמש, מגלנים, עופות דורסים וינשופיים. לעיתים נראה סביב החופים גם פינגווין מגלן.
מבין חסרי החוליות ישנו מגוון עצום של חרקים ייחודיים ליערות (מספרם נאמד ב--70,000 עד 15 מיליון מינים) מביניהם בולטים המורפו הכחול ונמלים שונות כמו נמלי גדוד או נמלת הקליע (Paraponera clavata), מעל 1,107 מיני רכיכות יבשתיים ועכבישים כמו עכביש נודד ברזילאי והגדול שבעכבישים - תראפוזה בלונדי. ביער מצויים גם מינים קטלניים כמו הזחל לונומיה אובליקווה שנודע בשם "הזחל המתנקש", טורפניתיים המחוללים את מחלת צ'אגאס ועקרב צהוב ברזילאי.
פאונה מיימית

בברזיל מעל 3,000 דגי מים מתוקים הכוללת דגים גדולים כמו הארפאימה והפיראיבה, חריתאים גדולים כמו הטמבקוי ודוראדו זהוב. בנהרות מספר דגים ידועים כמו אמנוניים כמו הדיסקוס, גמבוזאים שונים, צלופח חשמלי, טריגוני נהרות, פיראניה אדומת בטן והקנדירו, שפמנון ערפדי. בברזיל ישנו גם דג ריאות ייחודי ולעיתים שוחה בנהרות גם כריש שורי. ברזיל מכילה גם 15% מדגי המערות בעולם עם 25 מינים, החיים במספר מערות ייחודיות.
הערות שוליים

↑  "Amazon - World's largest tropical rain forest and river basin". World Wide Fund for Nature. Retrieved 2010-06-03.
↑  Capobianco, João Paulo. "Biodiversity in the Atlantic Forest". Brazil on CD-ROM and Internet. Ministry of  External Relations. Retrieved 2007-12-05.
החי באקוודור

טאירה, סמור ענקי החי ביערות אקוודור.
סופית שמש.
אנקונדה ירוקה ביער.
צב גלאפגוס, מהצבים הגדולים בעולם האנדמי לאיי גלאפגוס.
פינגוויני גלאפגוס, הפינגווינים היחידים החיים בקו המשווה בגלאפגוס.
הפאונה של אקוודור כוללת מגוון מינים של בעלי חיים ממוצא נאוטרופי בעלת מגוון ביולוגי רחב ביותר, כתוצאה ממספר גורמים מייצבים כמו הרי האנדים, השפעת זרמי האוקיינוסים, הטמפרטורה היציבה ומספר בתי הגידול הגדולים, ביניהם גם יער האמזונאס. מסביב לאקוודור ישנם אוכלוסיות של בעלי חיים אנדמיים, ביניהם גם באיי גלאפגוס.
אזורי הגידול באקוודור משתנים בין חוף האוקיינוס השקט הנוטה להיות מדברי במקצת, לעבר הרי האנדים הגבוהים והקרים ובמרכז מישורים ויערות גשם טרופיים באגן האמזונאס ולאורך הקצה הדרומי ישנם גם נהרות רחבים הזורמים לאורך פרו. לאורך אקוודור ישנם הרי געש, ביצות, כרי דשא ויערות ממוזגים. באיי גלאפגוס הנוף העיקרי הוא חופים והרי געש ולעיתים גם מדבריות או יערות.
חסרי חוליות

אף שלא נספרו כולם (תועדו מעל 15 אלף מינים) ישנם כנראה כ-300 אלף מינים שונים של חרקים, כאשר רובם הגדול מצוי ביער האמזונאס העצום. לפי מחקר מ-2008 של "Pontifical Catholic University of Ecuador" נרשמו בקפידה מספר רב של מיני חרקים, ביניהם מעל 8,305 מיני חיפושיות, 3,598 פרפרים, 1,283 דבוראים ו- 1,805 מיני זבובאים. בנוסף ישנו מגוון גדול של מיני עכבישאים שונים ושל רכיכות ביער ובחופים.
חולייתנים

בנהרות ובביצות ישנם דגים מקריני סנפיר שונים וגם  טריגוני נהרות ורבים מהם אנדמיים לה, ביניהם חריתאים, שפמנונאים, גרום-לשונאים וגמבוזאים שונים. דגים רבים חיים לאורך החופים, סמוך לזרמים קרים וכן לחופי גלאפגוס.
באקוודור יש ריכוז רחב ביותר של דו-חיים שמרביתם צפרדעים, למעשה השלישי בגודלו, עם מעל 635 מינים מוכרים, 304 מתוכם אנדמיים למדינה. עם זאת 57% מהם (363  מינים) מצויים בסכנת הכחדה. בני הסוג Pristimantis מפגינים אנדמיות גבוהה מאוד, כשהם חיים בעיקר למורדות האנדים.
גם מבין הזוחלים ישנה כמות רבה של מינים  - 497 ואלה כוללים  35 מיני צבים, 5 תנינאים (תנין אמריקאי וקיימנים), 206 לטאות, 248 נחשים ו-3 טבעונים. מינים רבים של זוחלים מצויים לאורך הביצות ויערות הגשם, בהם הם נפוצים הכי הרבה וחלקם כמו כמה נחשים נפוצים גם בקרבת יישובים. במספר אזורים מצויים גם זוחלים ימיים רבים. באיי גלאפגוס ישנם מגוון זוחלים אנדמיים וכך גם ביערות.
כמות העופות באקוודור היא הרביעית באמריקה הדרומית ובה 1,691  מינים, 41 מהם אנדמיים. בנוסף ישנם 354 מינים הנתונים בסכנת הכחדה, 3 מהם במצב קריטי. רבים מהעופות הם שוכני יער או ביצה, אך גם לצד החופים וחלקם נודדים מעליה ועוצרים רק למנוחה קצרה. בין השאר נצפים באקוודור מינים של פסיוניים, עגוראים שונים, דורסי לילה ודורסי יום גדולים כמו הרפיה, קוליבריים, נקראים, טרוגונאים ותוכאים שונים. יש בה גם מגוון ציפורי שיר כמו הטנגריים, טירניים, קוטינגיים, מנקיניים ועוד.
מבין היונקים ישנם באקוודור457  מינים של יונקים, מתוכם 53 נחשבים אנדמיים וחלקם מצויים בסכנת הכחדה. בין השאר ישנם 126 מיני מכרסמים, 178 עטלפים, 40 מכפילי פרסה, 36 טורפים ו-22 פרימטים, שכולם מצויים בסיכון בטבע. מרבית היונקים הם שוכני יערות גשם א גם סביב האנדים. ישנם גם 17 מיני יונקים פולשים באקוודור.
בין השאר נראים בה יונקים טורפים כמו היגואר ועוד חתוליים, דוב המשקפיים, כלביים, סמוריים וראקוניים שונים ובגלאפגוס גם טורפים ימיים. ישנם פרימטים מקבוצת קופים רחבי אף כמו קוף העכביש, הקפוצ'ין והשאגן וכן מגוון חיות יער כמו טפיריים, פקאריים, עצלניים, ארמדילאים, אופוסומים, סמרניים, קביתיים וסנאיים שונים.
פאונה של איי גלאפגוס

באיי גלאפגוס, ארכיפלג וולקני הנמצא באוקיינוס השקט 972  ק"מ מערבית לאקוודור ישנו מגוון אנדמי מפתיע, אשר היווה השראה עבור החוקר צ'ארלס דרווין במחקריו על האבולוציה, דבר שהודגם עקב בידודם של המינים היבשתיים בו, כאשר מעל 80% מהם אינם נמצאים במקום אחר. חלקם אף נדירים סביב קו המשווה ומצויים רק עקב זרם הומבולדט הקריר סביבם.
בין השאר מצויים באיים נחילים גדולים של סרטנים אדומים, 2 טורפים ימיים: אריה ים גלאפגוס ודוב ים גלאפגוס, מספר קטן של יונקים אנדמיים, מרביתם מכרסמים וכן זוחלים אנדמיים שהבולטים מביניהם הם צבי גלאפגוס הענקיים, איגואנת הים – לטאת הים היחידה בעולם, לטאת לבה, לטאת לבה וזעמן גלאפגוס וכן צבי ים. כמו כן ישנם מגוון גדול של עופות שונים, ביניהם 2 שאינם מעופפים: פינגווין גלאפגוס וקורמורן גלאפגוס, שניהם מצויים בסכנת הכחדה. בין האיים נפוצים מגוון עופות ימיים שחלקם נודדים במיוחד לגלאפגוס בשביל לקנן ביניהם אנפתיים, שחפיים שונים, שקנאי חום, פלמינגו אמריקני, מספר ברווזיים, אלבטרוס גלאפגוס ויסעוראים אחרים ועופות גדה שונות. באי ישנם גם עופות יבשתיים שהבולטים ביניהם הם פרושי דרווין האנדמיים לאי וכן חקייניים, עקב גלאפגוס,  הורמיליון ועוד.
גם בים ישנו מגוון גדול של בעלי חיים, ביניהם מין חדש של חכאי עטלף, להקות דגים כמו סרדיניים ומגוון מינים של כרישים כמו פטישניים וכריש גלאפגוס, בטאים, מספר לווייתנאים ומגוון חיות ים. במעמקים ישנם ארובות חמות, המצויה במעשנות הידרותרמיות בקרקעית.
עם זאת כיום מרבית המינים האנדמיים מצויים בסכנת הכחדה, בעיקר עקב הגעת האדם לאיים ועקב ציד מופרז וכן עקב הבאת מינים פולשים חדשים לאיים.